
Ma consider ca fac parte dintre cei care pot face la modul obiectiv diferenta dintre a avea un copil si a avea o 
pisica. Pentru ca eu le am pe ambele. 

De vreun an de zile, de cand sanatatea mea e in cádere liberá (dar — aviz curiosilor! — am inceput, in fine, sa 
merg susţinut pe la doctori de tot felul, e drept, cu o lună de întârziere fata de cum imi propusesem, fiindcă 
luna martie a fost absolut groaznica din cauza decesului complet neasteptat si in conditii cvasi-ireale al 
socrului meu, ceea ce a necesitat o multime de drumuri si de batai de cap cu toate cele necesare) pot face o 
comparație mai profundă între a avea un copil si a avea o pisică. 

În câteva luni se vor împlini 50 de ani de când am devenit un grăuncior în burta mamei mele și peste vreun an 
voi împlini realmente 50 de ani de când am devenit, oficial, o bucăţică de materie din această lume. Se poate 
zice că 1% din existenţa scrisă a umanităţii e concentrată în viața mea. 

După aproape 50 de ani de existență pe aceasta planetă, așadar, pot spune cu mâna pe inimă că regretul 
meu nr. 1 e că nu am făcut 5 copii (cel putin!). Întotdeauna a fost „ceva”: ba că nu avem o locuinţă stabilă, ba 
că locuinţa pe care o avem e prea mică, ba că nu avem suficienţi bani, ba că unuia dintre noi îi merge rău la 
job, ba că n-o să ne permitem o vacanţă în 4, ba că suntem deja prea bătrâni, ba... ba... ba... 


Nu regret ca nu mi-am strans textele in mai multe carti (daca vor interesa pe cineva, ele vor fi ele gasite 
cumva!), nu regret că nu am ajuns niciodată sá profesez ceea ce îmi doream cu adevărat în tinereţe (am o 

carieră politica a tacut rahatul prat, esuand pe toate planurile. 

Regret însă, cu sinceritate, că nu am facut măcar 5 copii. Desi în viaţă nu m-am lăsat păcălit de multe chestii, 
treaba asta cu copiii care „se cresc greu” am inghitit-o ca idiotul cu tot cu nada și cârlig. 

Ca să nu avem vorbe cu feministele: și nevastă-mea e 100% de acord cu mine și crede, la fel ca mine (dar o 
crede acum, ajunsă și ea la jumătate de veac de existenţă), că Răul cel mai mare care li putea întâmpla 
femeilor a fost transformarea lor, asemenea bărbaţilor, în sclave salariate. Pentru capitalisti nu era de ajuns un 
sclav salariat de familie: foamea lor de braţe de muncă îi cerea pe amândoi. 

Când tragi linie iti dai seama că nu există bucurie mai mare în viata decât să vezi cum creşte sub ochii tai 
floricica aia de viata care e copilul tău. Nu e nimic mai frumos să-l vezi evoluând de la primele gangureli la 
învăţat calcule complexe de matematică. De la a fi un mic bot egoist care nu vrea să împartă cu nimeni o 
ciocolată sau niște bomboane, la o ființă cu propriile sentimente, capabilă de simpatie, tristețe, iubire și gesturi 
neașteptat de frumoase (deși încă puţine, deh, copilul-unic fiind tot copil-rege...). 

Pe de altă parte, ma uit la tembelul ăsta de Roli, pisoiul: n-are în cap decât joacă, haleală, litieră. Totul e „pă 
tranzacţionare” cu dumnealui. Se pisicește si mă dragaleste numai când vrea ceva de la mine. După ce obține 
ceea ce vrea, eu devin un obiect cu o anumită funcţie. Câteodată am chef să stau în pat și să dorm, sunt 
obosit, el trage de mine si ma miorlăie să mă joc cu el fiindcă, deh, după ce și-a halit pliculetul se cere jucat 
dumnealui... și numai subsemnatul îi satisface corespunzător toate metehnele! 

Parcă-i tâmpit, zău asa. De fapt, nu ,parcá”. E animal. Nu te înţelege. Daca as muri mâine singur cu el în 
casă, cred că nu ar avea nici o jenă să-mi găsească o nouă utilizare de obiect care să-i satisfacă necesităţile: 
ar hali din mine ca să-și potolească foamea. 

Societatea de azi îi bombardează pe tineri cu informaţii despre cum să pună pe primul plan „cariera” în 
detrimentul familiei, și cât de „împlinită? e o viata de singurătate, înconjurați de pisici si alte animálute 
(simpatice, nu zic nu). 

Eu vă zic: dati-o lui Sarsailă de carieră, că din muncă nu a devenit nimeni bogat (din munca altora, da!). 
Puneti-va întrebarea: când veţi avea nevoie de un pahar de apă, cine o să vi-l aducă, pisoiul sau copilul? 
Ocupati-va în primul rând de familie, faceți copii — cât mai multi — si vă dau în scris că nu veți muri de foame. 
Pisicutele și căţeii luati-i ca bonus, dacă va face plăcere. Sunt și ei niște sufletele care merită să trăiască pe 
lângă noi, dar animalutul nu va înlocui niciodată un copil adevărat asa cum o floare de plastic nu va înlocui 
niciodată o floare vie. 

